PF ร่วมโครงการ “บ้านล้านหลัง” ส่งคอนโดราคาพิเศษหนุนผู้มีรายได้น้อย
PF ร่วมโครงการ "บ้านล้านหลัง" ส่งคอนโดราคาพิเศษหนุนผู้มีรายได้น้อย
4 ธ.ค. 2561

นายพรสวัสดิ์ เกษจุฬาศรีโรจน์ ประธานเจ้าหน้าที่กลุ่มปฏิบัติการ 2 บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า บริษัทได้เข้าร่วมกับธนาคารอาคารสงเคราะห์ (ธอส.) ในโครงการ”บ้านล้านหลัง”ด้วยโครงการคอนโดมิเนียมราคาพิเศษ”อยู่รวยคอนโด”ที่มีเงื่อนไขสอดคล้องกับข้อกำหนดของ ธอส.ทำให้ผู้มีรายได้น้อยสามารถเป็นเจ้าของที่อยู่อาศัยในโครงการที่ดีมีคุณภาพได้มาตรฐาน เป็นการตอบแทนคืนให้กับสังคมด้วยการยกระดับและพัฒนาคุณภาพชีวิตของคนในสังคม อันเป็นรากฐานสำคัญในการสร้างสังคมที่แข็งแกร่งอย่างยั่งยืน และมุ่งหวังในการมีส่วนสนับสนุนให้ผู้มีรายได้น้อย หรือกลุ่มคนวัยเริ่มต้นทำงาน สามารถมีที่อยู่อาศัยเป็นของตนเอง
สำหรับ “อยู่รวยคอนโด” ตั้งอยู่บนถนนนวมินทร์ ซอย 135 พื้นที่โครงการประมาณ 12 ไร่ เป็นอาคารชุดสูง 8 ชั้น จำนวน 10 อาคาร รวม 2,461 หน่วย โดยบริษัทได้พัฒนาเป็นห้องชุดพิเศษขนาด 22 ตร.ม.พร้อมเฟอร์นิเจอร์ เปิดขายทุกชั้นในราคาเดียว 899,000 บาท โครงการมีระบบรักษาความปลอดภัย 24 ชั่วโมง สวนพักผ่อนตลอดแนวอาคาร ช่องจอดมอเตอร์ไซค์ 820 คัน และยังมีบริการ wifi ฟรีในพื้นที่ส่วนกลาง คาดว่าจะเข้าอยู่ได้เดือน ต.ค.62
โดยเงื่อนไขทำสัญญาและผ่อนดาวน์กับโครงการเพียงเดือนละ 3,500 บาท ในกรณีที่ผู้ซื้อได้รับสิทธิ์สินเชื่อโครงการ “บ้านล้านหลัง” สามารถกู้ได้ในระยะเวลาสูงสุด 40 ปี สำหรับผู้มีรายได้ต่ำกว่าเดือนละ 25,000 บาท จะผ่อนชำระกับธนาคารในอัตราดอกเบี้ยคงที่ 5 ปีแรก 3.00% ต่อปี ผ่อนเพียงเดือนละ 3,500 บาท
ขณะที่ผู้ที่มีรายได้มากกว่าเดือนละ 25,000 บาท สามารถผ่อนในอัตราดอกเบี้ยคงที่ ได้เป็นเวลา 3 ปี โดยเงื่อนไขดังกล่าวเปลี่ยนแปลงตามข้อมูลแต่ละบุคคลตามหลักเกณฑ์ทางธนาคารอาคารสงเคราะห์กำหนด